ОБЩИНСКА ИЗБИРАТЕЛНА КОМИСИЯ

ОБЩИНА ДЕВИН

**П Р О Т О К О Л**

**№ 96**

На 30.05.2018 г. се проведе заседание на Общинската избирателна комисия.

Присъстваха следните членове на ОИК – Девин:

ПРЕДСЕДАТЕЛ: Татяна Аврамова Димитрова

ЗАМ.ПРЕДСЕДАТЕЛ: Къна Стоева Иванова

СЕКРЕТАР:

ЧЛЕНОВЕ: Кръстана Николова Шопова

Галя Калчева Бочукова

Станимира Йорданова Николова

Миглена Милкова Барганска

Стефан Стоянов Радев

Налице е необходимият кворум от 7 /седем/ членове на ОИК. Отсъстват : Ангел Василев Бояджиев,Гюлфие Реджепова Чаушева, Павел Енчев Тодоров по уважителни причини и Ивайло Иванов Крушков.

Председателят Татяна Димитрова предложи заседанието да се проведе при следния

**Д Н Е В Е Н Р Е Д:**

1 . Поправка на Решение № 310 – 2109 МИ/27.05.2018г.

2. Разглеждане на постъпила жалба от Рабие Лютвиева Кьосева, Дияна Асенова Чаушева, Николай Росенов Димов срещу СИК 210900010 – Беден.

**По първа точка** от дневния ред Председателят Татяна Димитрова докладва за допусната неяснота в текста на Решение № 310 – 2109 МИ/27.05.2018г.на ОИК и необходимостта от уточнение, за да не се бъркат номера на протокола /Приложение №82А-МИ-х-К/ с номера на СИК-Беден. След направената редакция ОИК взе със 7 /седем/ гласа „ЗА”следното

**РЕШЕНИЕ № 313 -2109 МИ:**

**Девин, 30.05.2018 г.**

**По второ точка** от дневния редПредседателят Татяна Димитрова докладва за депозирана Жалба от Рабие Лютвиева Кьосева, Дияна Асенова Чаушева, Николай Росенов Димов в качеството им на упълномощени представители на Българската социалистическа партия и кандидат за кмет на кметство, регистрирани за участие в частичните избори на 20 май 2018 г. за кмет на кметство – с.Беден, общ.Девин, изб. район 210903112, излагащи съображения по чл.72, ал.1, т.2 от ИК срещу неправомерни, незаконосъобразни и нецелесъобразни действия на СИК 210900010 – Беден.

Членовете на ОИК се запознаха с жалбата и дадените писмени обяснения от членовете и устните обяснения на Председателя и един от членовете на СИК 210900010 относно изложената информация в жалбата.

От писмените обяснения на членовете на СИК става ясно, че избирателната секция е отворена около 6,45 – 6,55 часа на 27 май в присъствието на шестима от общо седемте членове на СИК. Спазен е необходимият кворум по чл.229, ал.1 от ИК. Един от членовете на СИК се е явил с малко закъснение след останалите членове, но в рамките на времето за започване на изборния ден. Съгласно методическите указания на СИК приети с Решение № 3667/27.09.2016г. в раздел четвърти – Откриване на изборен ден е указано, че членовете на СИК трябва да се съберат пред секцията **поне 10-15 минути преди седем часа и ако присъстват повече от половината, могат да отворят изборното помещение.**

От писмените обяснения е видно, че присъствалите членове на СИК при отварянето са извършили необходимите действия по подготовката на изборния ден, като са съставили протокол за разпределение на задачите , протокол за печата, запечатали са с лепенки кутията за отрязъци и урната за бюлетините.Същите са решили да гласуват първи и петима от тях са гласували, след което секцията е била отворена за избиратели. Пред вратата на избирателната секция са чакали двама гласоподаватели, а не ловна дружинка, както се казва в жалбата.

Председателят на ОИК докладва, че лично в 7.02 часа на 27.05.2018 г. е направил проверка по телефона на СИК 210900010 - Беден, след като няколко минути преди това е била информирана за отваряне на избирателната секция от работната група на общинска администрация, определена със заповед №РД-09-239/22.05.2018 г. на Кмета на общината. Получила е отговор, че всички членове на СИК са налични и изборната секция е отворена за избиратели.

След направена проверка ОИК установи, че съгласно Решение № 300/18.05.2018 г. в списъка на упълномощените представители на Българската социалистическа партия в ЧИ в Кметство Беден, произведени на 20.05.2018г., е регистрирана Костадинка Веселинова Димитрова.Няма направени промени в списъка между първи и втори тур на 27.05.2018г., както и подадено заявление за смяна на застъпник от страна на БСП. ОИК констатира, че жалбоподателите Рабие Лютвиева Кьосева и Дияна Асенова Чаушева не фигурират в списъка на упълномощените лица, съгласно чл.124, ал.4 от ИК.

ОИК Девин счита, че не са констатирани нарушения по откриване на изборния ден. Предвид на горните обстоятелства и на основание чл.87, ал.1, т.22 от ИК, Общинска избирателна комисия – Девин с 5 /пет/ гласа „ЗА” и 2 /два/ „Против” взе следното

**РЕШЕНИЕ № 314 -2109 МИ:**

**Девин, 30.05.2018 г.**

Поради изчерпване на дневния ред заседанието се закри.

ПРЕДСЕДАТЕЛ: Татяна Аврамова Димитрова

ЗАМ.ПРЕДСЕДАТЕЛ: Къна Иванова